AksaraLLM/aksara-bahasa-daerah-v1 huggingface dataset:
SM*SH (dipunwaos smash), kalebet grup musik saking Indonesia ingkang dipundamel tanggal 10 April 2010. Grup musik punika gadhah anggota cacah pitu inggih punika Morgan Oey, Agus Riyono, Sabrang Mowo Damar Panuluh, Dedi Riyono, Muhammad Reza Anugrah, Muhammad Ilham Fauzi, lan Ari Prastowo, ingkang dipunwujudaken déning managemen Starsignal. Genre musik ingkang dipunbekta déning grup punika inggih punika pop-dance. Nami SM*SH punika cekakan saking Seven Men as Seven Heroes. Heroes maksudipun, grup punika kapengin saged damel inspirasi tiyang enem supados damel kreasi ingkang positif. Huruf A-nipun nganggé simbol bintang amargi angsal inspirasi saking nama managemen SM*SH ingkang namanipun Starsignal. Grup punika wiwit misuwur ing masarakat kanthi lagu ingkang irah-irahanipun I Heart You.

Biografi 
SM*SH wiwitanipun gadhah anggota tiyang 3, inggih punika Dicky, Ilham, lan Reza. Salajengipun Morgan lan Bisma mlebet, lajeng mlebet malih Rangga lan Rafael. Kathahipun saking personil grup punika asalipun saking dancer, wonten ugi ingkang asalipun dados penyanyi, lan sawatawis personil sanèsipun naté ndhèrèk main band. Déning Starsignal, pesonil-personil punika dipunlebetaken training camp sadangunipun gansal sasi.
Wiwitanipun mlebet jagad hiburan, SM*SH ndhèrèk ajang kompetisi dance ingkang dipunwontenaken aktris Cinta Laura. Salajengipun ing sasi Oktober 2010 singel ingkang nomer satunggal dipunrilis. Singel kasebat gadhah irah-irahan I Heart You.

Cathetan suku

Pranala njawi 
 Website Smashblast 

Artikel mawa basa krama
Grup musik Indonésia
Pemusik mawi basa Indonesia
Pemusik mawi basa Inggris
Pemusik elektro
Seventeen Band  (; ditulis sebagai SEVENTEEN atau SVT) kalebet grup musik saking Indonesia ing manggèn ing Jakarta. Grup musik punika dipunwujudaken ing taun 1999. Anggotanipun cacah gangsal tiyang inggih punika Bani (gitar bass), Yudhi (gitar), Herman (gitar), Andi (drum), lan Ifan (vokal). Album ingkang sepisanan inggih punika Bintang Terpilih ingkang dipunrilis taun 1999. Band punika limrahipun gadhah genre rock.

Karier 
Band punika kawujud kanthi gagasanipun Yudhi Rus Harjanto (Yudhi), Herman Sikumbang (Herman), Zulianto Angga (Zozo), lan Windu Andi Darmawan (Andi) ingkang sekolah ing satunggalipun SMA swasta ing Yogyakarta. Amargi péngin damel grup band kanthi serius, lajeng nglebetaken satunggal personil malih, ingkang namanipun Bani. Resminipun band punika lair ing tanggal 17 Januari 1999 jam 17.00. Kaleresan ing wekdal samanten sadaya personel yuswanipun nembé 17 taun. Doni (vokal, gitar) nembé ndhèrèk satunggal taun salajengipun.
Album ingkang sepisanan Bintang Terpilih dipunrilis ing tanggal 17 Juli 2003 ing kanthi label perusahaan Universal Music Indonesia. Album punika kalebet sukses amargi saged kasade ngantos 75 ewon lan sawatawis lagunipun dados soundtrack sinétron. Taun 2005 grup band punika ngliris album ingkang kaping kalih, ingkang ngandelaken lagu "Jika Kau Percaya".

Album 
 Bintang Terpilih (2003)
 Sweet Seventeen (2005)
 Lelaki Hebat (2008)
 Dunia Yang Indah (2011)
 Sang Juara (2013)
 Pantang Mundur (2016)

Cathetan suku

Pranala njawi 

Artikel mawa basa krama
Grup musik Indonésia
Saking ajang The Dream Band ingkang dipunwontenaken déning salah satunggaling televisi swasta, grup band Kotak kawujud. Kanthi Dody Isnaini, ingkang dados prodhuser ing wekdal samanten (ugi dados bassis Kahitna), kanthi audisi. Tanggal 27 September 2004 kawujud grup band Kotak ingkang dipungawangi déning Pare ing vokal, Prinzes Amanda (Icez) ing bass, Mario Marsella (Cella) ing gitar lan Haposan Haryanto Tobing (Posan) ing drum. Nanging ing taun 2007, Pare saha Icez ngunduraken dhiri, saha posisi vokal dipun-gantos Tantri Syalindri Ichlasari (Tantri),saha ing bass dipun-gantos Swasti Sabdastantri (Chua). Kanthi genre musik modhèren rock ingkang gadhah nuansa dark, saha dipunsurung kanthi gaya gothic, saged damel Kotak lajeng pikantuk panggènan ing masarakat pandhemen musik.

Debut album ingkang sapisan dipunrilis taun 2005 kanthi irah-irahan KOTAK. Album self title punika gadhah 10 lagu, ing antawisipun lagu Hilang, Terbang (Khayal), Damai Hati, Kau Pilih Dia, sarta kathah lagu sanèsipun. Album punika saged dipuntampi déning para Kerabat Kotak (sesebatan kanggé pandhemen Kotak). Tigang taun salajengipun, band saking Jakarta punika ngrilis album KOTAK KEDUA. Album kanthi 12 track punika, kanthi label Warner Music Indonesia. Lagu Beraksi, Masih Cinta lan Tinggalkan Saja dados hits ing album punika.

Album 
 KOTAK (2006)
 KOTAK Kedua (2008)
 Energi (2010)
 Terbaik (2012)
 NEVER DIES (2014)
 Long Live Kotak (2016)
 Identitas (2020)

Cathetan suku

Pranala njawi 

Artikel mawa basa krama
Grup musik Indonésia
T.R.I.A.D (rumiyin The Rock) inggih punika band ingkang aliranipun rock ingkang wonten ing Indonésia. Band punika kalebet proyek sampingan saking personil Déwa 19, Ahmad Dhani, lan taksih ing ngandhapipun manajemen Républik Cinta, kados déné Dewi Dewi lan Andra and The BackBone. Anggota sanèsipun inggih punika tilas anggota band underground saking Australia, Fire Shark, inggih punika Mark Williams, Zachary Haidee-Keene, Michael Bennett, Clancy Alexander Tucker. Album ingkang nomer satunggal Master Mister Ahmad Dhani I ingkang dipunrilis tanggal 30 Agustus 2007. Album kasebat ndadosaken hits "Munajat Cinta".

Biografi

Wiwitanipun 
Wiiwtanipun damel grup The Rock punika nalika Ahmad Dhani taksih ngrekam albumipun ing salah satunggalipun studio ing Australia, lan kepanggih keliyan anggota Fere Shark.
Ide kolaborasi damel The Rock wiwitanipun saking wawan pangandikan antawisipun Dhani kaliyan gitaris Fere Shark, Clancy Alexander Tucker. Amargi Dhani kaliyan Fire Shark sami-sami péngin go international, salajengipun dipunwujudaken grup musik énggal ingkang dipunparingi nama The Rock. Nanging Dhani boten badhé nilaraken Déwa 19 lan Fire Shark ugi boten bibar.

Master Mister Ahmad Dhani I 
Album ingkang nomer satunggal, Master Mister Ahmad Dhani I, dipunrilis nalika tanggal 30 Agustus 2007. Album punika gadhah isi 3 lagu ingkang enggla inggih punika "Munajat Cinta", "Kamu-kamulah Surgaku", lan "Aku Bukan Siapa-Siapa". Kajawi punika album punika ugi kaisi saking lagu sanèsipun ingkang kalebet aransemen malih (remix) lagu-lagu ingkang sampun lawas ingkang dipunripta déning Ahmad Dhani saking Déwa 19, Ahmad Band, lan lagu ingkang naté dipunnyanyikaken déning Ari Lasso, "Rahasia Perempuan". Sepalih saking lagu ing album punika aliranipun rock, nanging ugi wonten aransemen ingkang aliranipun swing. Singel saking album punika inggih punika "Munajat Cinta" ingkang dados hits.

Album 
 Master Mister Ahmad Dhani I - 2007
 T.R.I.A.D - 2010
 Istimewa - 2011
 2012 Neng Nong Edition - 2012

Cathetan suku

Pranala njawi 
 Situs web resmi Dewa 19

Artikel mawa basa krama
Grup musik Indonésia
Grup musik yang didirikan taun 2007
Républik Cinta Management
Taman Nasional Baluran mapan ing Jawa Wétan, Indonésia. Ing taman kono iklime rada panas, alame awujud alas dataran cendhek, savana, alas mangrurove lan bukit-bukit. Uga ana Gunung Baluran (1247m) minangka pucuke gunung kang paling dhuwur.

Ing taun 1937, Gubernur Jenderal Hindia Walanda ngukuhaké Baluran dadi Suaka Margasatwa kanthi dhedhasar GB. No. 9 tanggal 25 September 1937 Stbl. 1937 No. 544. Banjur dikukuhaké déning Mantri Pertanian lan Agraria RI kanthi dhedhasar Surat Dudutan Nomor. SK/II/1962 tanggal 11 Mèi 1962.
Nalika tanggal 6 Maret 1980 bebarengan karo dina Strategi Pelestarian se-Dunia, Suaka Margasatwa Baluran déning mantri Pertanian diresmekake dadi Taman Nasional.

Taman Nasional Baluran mapan ing Kacamatan Banyuputih, Kabupatèn Situbondo, Provinsi Jawa Wétan. Watese ya iku ing sisih lor Selat Madura, sisih wétan Selat Bali, sisih kidul Kali Bajulmati, Désa Wonorejo lan sisih kulon kali Klokoran, Désa Sumberanyar.

Miturut SK. Mantri Kehutanan No. 279/Kpts.-VI/1997 tanggal 23 Mèi 1997 Papan Taman Nasional Baluran ambané kurang luwih 25.000 Ha.

Wujudé taman iki wujud bunderan kang kasar, ana gunung geni, gunung Baluran ing tengahé. Ambane tlatah iki kurang luwih 25.000 hèktar. Taman iki dumadi saka limang papan: Papan utama (12.000 ha), Papan Rimba (5.537 ha, kadadéan saka 1.063 ha banyu lan 4.574 lemah ha), papan kang dimupangatake anthi intensif (800 ha), Papan kang dimupangatke kanti kaperluan liya (5.780 ha) lan Papan Rehabilitasi (783 ha).

Cathetan suku

Rujukan 
 Forestry Statistic of Indonésia 2007 retrieved 20 May 2010
 Anonymous. Taman Nasional Indonésia. 2005. Forestry Ministry of Indonésia.
 Whitten,T., Soeriaatmadja, R.E., Afiff, S. A. Ekologi Jawa dan Bali. 1999. Environmental Management Development in Indonésia (EMDI). Dalhousie University. ISBN 979-683-007-8
 Winnasis, S, Toha, A., Sutadi. 2009. Burung-burung Taman Nasional Baluran. Baluran National Park. ISBN 978-602-953-0-8

Taman Nasional
Papan wisata ing Kabupatèn Situbanda
T2 inggih punika satunggalipun grup musik saking Indonesia ingkang kawujud ing taun 2007. Personilipun punika Tika lan Tiwi ingkang kalebet jebolan saking Akademi Fantasi Indosiar (AFI) 2005. Sanajan nalika ndhèrèk AFI kekalihipun boten angsal juwara (Tika ing urutan kaping sanga lan Tiwi ing urutan kaping pitu), nanging penampilanipun Tika lan Tiwi sampun misuwur ing masarakat. Album ingkang nomer satunggal Ok dipunrilis ing taun 2007 kanthi lagu andalan Sama. Album punika saged angsal kanugrahan 'Platinum Award', kanthi saged dipunsade ngantos 125 èwu kopi lan (ring back tone) RBT 734 èwu. Nalika pre-launching album punika, T2 dipunnobataken minangka Duta Gerakan Anti Pembajakan.

T2 dados Duta Anti Pembajakan 
Ketua Lembaga Koordinasi Gerakan Anti Pembajakan ngaturi selempang duta Anti Pembajakan dhateng T2 nalika ngliris promosi album. Miturut T2 pre launching album punika dados langkah ingkang kawiwitan niti karier ing indhustri musik Indonesia. T2 ngarepake album punika saged diputampi déning masarakat pandemen musik Indonesia. Kanthi pambiyantunipun penyanyi Dewiq ing lagu Ok, Badai Kerispatih (ing lagu Perjalanan), Dodhy Kangen (ing lagu Lelaki Cadangan lan Brownies), sarta Oddie Agam lan Teddy Sudjaya ing tembang lawas Surat Cinta lan Tua-Tua Keladi.

Diskografi 
 Ok (2007)
 Malu Malu Dong (2009)
 Denganku Hati (2010)
 Mantan (2012)

Cathetan suku

Pranala njawi 
 Profil di KapanLagi.com

Artikel mawa basa krama
Grup musik Indonésia
Duo
Grup musik 2000-an
Kartika Yudia Ramlan ingkang akrab dipuntimbali Tika () punika salah satunggalipun personel T2. Putri pasangan Ramlan Atmadja lan Teti Rofianty punika wiwit misuwur nalika dados finalis 12 ageng Akademi Fantasi Indosiar (AFI) 4 taun 2005. Tika ing urutan kaping sanga saderengipun palastra ing Konser Eliminasi 5. Kontestan AFI 4 saking audisi Bandung punika asring dipusebat mirib kaliyan Agnes Monica.

Tika kaliyan Prastiwi Dwiarti (Tiwi), kancanipun ing finalis 12 ageng AFI 4 damel grup T2 wiwit taun 2007. Nama T2 dados misuwur amargi lagu "Ok" ingkang wonten ing album perdana T2, Ok (2007).

Kulawarga 
Tika nglairaken putra ingkang sepisanan nalika tanggal 16 Fèbruari 2010 ing RS. Puri Cinere, Jakarta Selatan. Putranipun dipunparingi nama Arkana Uno Raharso.

Ndherek AFI 2005 
Tika punika kalebet finalis AFI 2005 ingkang dados wakil saking Kutha Bandung minangka kutha audisinipun. Kaliyan Tiwi ingkang ugi dados wakil saking Bandung. Tika dados salah satunggal saking kalih welas akademia sasampunipun lolos ing gangsal babak konser Hip Hop (Babak ingkang njaring 12 akademia saking 22 ageng wakil saking kutha-kutha audisi).

Tika ingkang asring dipunidentikaken kaliyan Agnes Monica asring angsal panyaruwe saking Trie Utami, salah satunggalipun komentator, ingkang nganggep Tika boten wonten perkembangan ing teknik vokalipun. Sanajan makaten, nama Tika tansah wonten ing posisi 3 paling inggil. Nanging, ing konser kaping gangsal Tika wonten ing posisi 3 paling ngandhap (posisi nomer 5 saking 8 akademia), lan posisi punika boten minggah ngantos acara purna, Tika lajeng dipuneliminasi.

Cathetan suku

Pranala njawi 
 Profil  ing KapanLagi.com

Artikel mawa basa krama
Penyanyi Indonésia
Tokoh saking Bandung
Tokoh Sundha
The Virgin inggih punika salah satunggalipun duo-band Indonésia ingkang anggotanipun Mita (gitar) lan Dara (vokal). Grup musik punika dumadi ing pungkasanipun taun 2008 ing sangandhapipun manajemen ingkang dipunpandhegani déning Ahmad Dhani. Singel ingkang sepisanan kanthi irah-irahan "Cinta Terlarang" dipunrilis ing taun 2009.

Dumadinipun 
The Virgin kawujudaken saking ide musisi ageng Déwa 19, Ahmad Dhani. Dipunwiwiti saking lagu "Cinta Terlarang" ingkang dipunripta déning Cameria Happy Pramita, salah satunggalipun gitaris èstri ing grup The Rock, ingkang dipunmirengaken déning Ahmad Dhani ing sasi Juni 2008. Dhani remen kaliyan lagu kasebat lan gadhah ide badhé ngrekam lagu kasebat wonten ing satunggal album lan dipunnyanyikaken kanthi duo. Dhani ingkang dados salah satunggalipun juri ajang pamadosan bakat Mamamia Show, lajeng remen kaliyan bakatipun Dara Rizky Ruhiana salah satunggalipun peserta ajang saking Tasikmalaya. Nalika paring panyaruwe dhateng Dara, Dhani ngungelaken janji badhé mbekta Dara dhateng dapur rekaman manawi Dara gagal ing Mamamia. Ing babak 10 ageng, pungkasanipun Dara palastra ing kontès wau. Dhani lajeng netepi janjinipun lan nepangaken Dara dhateng Mita. Pungkasanipun ing taun 2008, Dara lan Mita resmi damel duo The Virgin.

Album 
 New Beginning 09 (2009)
 Bebi Romeo Various Artists (Selamat Jalan Kekasih) (2011)
 Yes I Am! (2011)
 Positive Negative (2014)

Cathetan suku

Pranala njawi 
 Forum Mitha lan Dara The Virgin
 Website Resmi The Virgin 
 forum para fans the virgin/virginity

Artikel mawa basa krama
Grup musik Indonésia
Républik Cinta Management
Shinta Dewi () ingkang langkung misuwur kanthi asma Tata inggih punika satunggalipun penyanyi Indonésia anggota duo Mahadewi (tilas grup vokal Dewi Dewi).

Karier 
Wiwit alit Tata sampun gadhah gegayuhan dados penyanyi amargi angsal inspirasi saking mbakyunipun ingkang sampun angsal arta piyambak amargi nyambut damel dados penyanyi ing cafe.
Tata wiwit serius nekuni babagan musik wiwit lulus saking bangku SMA kanthi damel Tequilla Band kaliyan kanca-kancanipun. Tata ugi ndhèrèk jejak mbakyunipun dados penyanyi cafe. Taun 2005, Tata miwiti nyobi mujudaken obsesinipun dados penyanyi ingkang misuwur kanthi ndhèrèk audisi Indonésian Idol 2. Ing acara ingkang dipuntayangaken ing RCTI punika, Tata sukses nyingkiraken kathah peserta, nanging Tata namung saged mlebet 24 besar kemawon.

Tata boten nyerah, kalih taun salajengipun Tata nyobi ndhèrèk audisi "Obsesi Déwa 19 Mencari Dewi Dewi" ing sasi Fèbruari 2007. Kontes nyanyi punika dipungagas déning pentolan Déwa 19, Ahmad Dhani, kanggé pados penyanyi èstri cacah tiga ingkang badhé dados personil Dewi Dewi. Audisi punika dipunlaksanakaken ing Jakarta lan Bandung ingkang dipuntayangaken ing SCTV. Swantenipun Tata ingkang keras lan ngerock saged narik simpati Ahmad Dhani saéngga Tata kapilih kaliyan Ina lan Purie, kanthi ngalahaken kathah peserta.

Cathetan suku

Pranala njawi 
 Profil  ing KapanLagi.com

Artikel mawa basa krama
Penyanyi Indonésia
Républik Cinta Management
Tokoh dari Bandung
Mahadewi punika grup musik duet saking Indonésia ingkang anggotanipun Shinta Dewi (Tata) lan Purie Andriani (Purie). Grup punika taksih ing ngandhapipun Républik Cinta Management ingkang dipunpandhegani déning musisi ageng Indonésia, Ahmad Dhani.

Wontenipun duo Mahadewi boten saged uwal saking grup vokal Dewi Dewi. Sasampunipun dipuntilar déning salah satunggalipun personel Carolina Agustine Kamarie (Ina), grup vokal punika dados goyah. Amargi boten wonten gantosipun, Ahmad Dhani minangka pangarsanipun Dewi Dewi resmi bubar ing Dhésèmber 2008. Personil Dewi Dewi ingkang taksih wonten, Tata lan Purie lajeng dipunparingi kabebasan supados milih kanggé solo karier utawi damel grup vokal ingkang énggal. Pungkasanipun Tata lan Purie milih damel grup vokal énggal ingkang dipunparingi nama Mahadewi.

Ing pungkasanipun taun 2008, Mahadewi ngliris singel ingkang sepisanan kanthi irah-irahan "Sumpah I Love You". Album punika resmi dipunrilis tanggal 27 Fèbruari 2009. Bos Républik Cinta Manajemen Ahmad Dhani dipunkabaraken taksih krisis anggènipun damel lagu. Babagan punika boten kabukten amargi salah satunggalipun anak asuhipun, Mahadewi saged ngliris lagu énggal kanthi tajuk Satu-satunya Cinta ingkang dipunrilis 6 Dhésèmber 2010.

Diskografi

Album studio 
 Dewi Cinta (2009)

Singel 
 "Cintailah Cinta" (2010)
 "Satu-Satunya Cinta" (2011)
 "Mengapa Oh Mengapa" (2012)
 "Jauh Semakin Jauh" feat. Dewi Dewi (2014)
 "Cinta Tarik Ulur" (2015)
 "Aku dan Kamu" (2016)
 "Aku Bukan Cabe-Cabean" feat. Dewi Dewi (2016)
 "Cinta Kan Membawamu Kembali" (2016)

Cathetan suku

Pranala njawi 
 MahaDewi Official Blog 

Artikel mawa basa krama
Républik Cinta Management
Grup musik Indonésia
Duo
Grup musik 2000-an
Raden Rara Nike Ratnadilla Kusnadi utawi Nike Ardilla () inggih punika penyanyi rock Indonésia lan angsal jejuluk minangka Ratu Rock Indonésia (Queen of Indonésian Rock) utawi lady rocker. Nike tilar donya amargi kacilakan nalika nitih mobil Honda Civic. Kacilakan kasebat nalika ing Jalan RE Martadinata ing Kutha Bandung. Nike Ardilla tilar donya nalika popularitasipun taksih inggil. Nike Ardilla kalebet penyanyi, bintang filem, model, bintang iklan. lan seniman paling sukses ing sadaya babagan entertainment. Sanajan sampun tilar donya, Nike Ardilla taksih produktif ngedalaken album, sanajan albumipun taksih sami, namung gantos cover kémawon.
Sadangunipun sajarah entertainment Indonésia ngantos sapunika, namung Nike Ardilla artis ingkang ansal pakurmatan ingkang paling inggil, saben tanggal lair lan sedanipun dipunperingati.

Karier 
Nike Ardilla lair ing Bandung tanggal 27 Dhésèmber 1975 saking pasangan R.Eddy Kusnadi lan Nining Ningsihrat. Wiwit alit sampun miwiti karier kanthi ndhèrèk kathah festival nyanyi ing Bandung, ngantos lajeng bakatipun katingal déning prodhuser musik Deddy Dores.
Taun 1987, ibunipun mbekta Nike Ardilla dhateng Himpunan Artis Penyanyi Musisi Indonésia (HAPMI) asuhanipun Djadjat Paramor. Ing mrika kepanggih kaliyan Deni Kantong guru nyanyinipun, lan Deni Sabrie ingkang salajengipun dados manajeripun. Deni Kantong lan Sabrie nepangaken Nike Ardilla dhateng Dedy Dores.

Cathetan suku

Pranala njawi 
 Website resmi Nike Ardilla

Artikel mawa basa krama
Penyanyi Indonésia
Aktris Indonésia
Modhèl Indonésia
Finalis GADIS Sampul
Tokoh Bandung
Pamenang BASF Award
Lair 1975
Beoseon(버선) yaiku jinis kaos kaki tradhisional Koréa kang digawé saka rajutan kain katun kanggp ngagetake sikil. Beoseon saka laladan siji lan sijiné béda-béda wujudé. ing pérangan lor Koréa, kain katun dirajut luwih kerep tinimbang ing tlatah pérangan kidul. Ing tlatah-tlatah tinamtu beoseon digawé tanpa nggunakaké  kain katun. Ing mangsa pertengahan Dinasti Joseon (abad 16-17), ukuran beoseon luwih cilik tinimbang ukuran sikil asline lan dirajut nganggo katun kang luwih akèh supaya penampilane luwih mikat ati. Ing mangsa iki, beoseon ngetokaké mode kang ngrefleksikake seni nalika mangsa iku, ing antarané kanthi manut ukuran kang segaris karo lekuk driji lan dlemekan sikil. Etiket tradhisional Koréa kng menging sikil katon ndadèkaké kaos kaki iki digunakaké saben dina, malah kerep digunakaké nalika mangsa katiga. Wong lanang utawa wong wadon nggunakaké  beoseon kanthi nyelasarake hanbok.
Deleng uga ==
 Kaos kaki
 Stocking

Cathetan suku 

Sandhangan
Sandhangan Koréa
Raimuna ya iku pertemuan Pramuka Penegak kang wujudé wujud perkemahan gedhé kang ana ing Indonesia diselenggarakake déning kwartir Gerakan Pramuka. Raimuna diselenggarakake wiwit saka tingkat Kwartir Ranting (kacamatan) nganti tekan tingkat nasional.

Tingkatan Raimuna 
Raimuna ana ing tingkat Kwartir Ranting dijenengi Raimuna Ranting utawa biyasa disingkat karo Rairan. Peserta saka Raimuna Ranting ya iku Pramuka Penegak perwakilan saka gugusdepan (Ambalan Penegak) ana ing wewengkon Kwartir Ranting (kacamatan) iku.
Raimuna ana ing tingkat Kwartir Cabang (kabupatèn utawa kutha) dijenengi Raimuna Cabang utawa biyasa disingkat karo jeneng Raicab. Kang mèlu ana ing Raimuna Cabang ya iku Pramuka Penegak perwakilan saka Kwartir Ranting kang ana ing wewengkon Kwartir Cabang (kutha) iku.
Raimuna ana ing tingkat Kwartir Laladan (provinsi) dijenengi Raimuna Laladan utawa biyasa disingkat karo jeneng Raida. Ana ing Raimuna Laladan iki sing mèlu ya iku Pramuka Penegak perwakilan saka Kwartir Cabang kang ana ing wewengkon Kwartir Laladan (provinsi) iku.
Raimuna ana ing tingkat Kwartir Nasional dijenengi Raimuna Nasional utawa biyasa disingkat karo jeneng Rainas. Raimuna Nasional iki sing mèlu ya iku Pramuka Penegak perwakilan saka Kwartir Laladan (provinsi). Perwakilan saka provinsi iki racaké dijupukake saka kwartir Laladan (kabupatèn). Biasane raimuna nasional iki dianakake limang taun sapisan.

Pratélan pelaksanaan Raimuna Nasional 
ing ngisor iki ya iku wektu Raimuna Nasional ing Indonesia:

Cathetan suku 

Pramuka
Buncheong ya iku jinis keramik Koréa kang wernane ijo-biru utawa klawu semu ireng. Buncheong dilapisi déning lapisan putih sadurungé diglasir lan diobong ing tungku kang dideoksidasi (tingkat oksigèn dkang wis didunke). Buncheong ya iku cekakan saka bunjanhoecheong-sagi utawa ateges "kramik kang didekorasi kanthi lapisan putih lan glasir ijo-biru pucet". Kanggo marisi tibane seni Goryeo Cheongja ing pungkasane periode Goryeo (abad kaping 13 lan 14), buncheong kang diprodhuksi ing abad kaping 15 lan 16 (wiwitan Dinasti Joseon) duwé wujud kang pepak lan dinamis. Dibandngake karo keramik ijo, buncheong duwé warna kang luwih cerah lan glasir ijo-biru pucet kang luwih tipis. Mung sithik buncheong kang diprodhuksi sawiséPerang Imjin ing taun 1592. Ing mangsa sawisé iku, indhustri kramik Buncheong arep mati amarga akèh pengrajin kang diculik sarta tungku kanggo ngobonng wis padha rusak. Buncheong ing mangsa Dinasti Joseon dikenal minangka jinis kramik kang biyasa, nanging diajeniJepang.

Jinis 
Manut metode dekorasi, ana jinis-jinis buncheong-sanggam, (buncheong corak tatahan), buncheong inhwa (buncheong corak dicetak), buncheong bakji (buncheong kang diwènèhi pola graffito), buncheong yingak (buncheong ukiran), buncheong cheolhwa (buncheong kanthi pola kang dilukis ing glasir-besi), buncheong-gwiyal (buncheong kang disapu nganggo lapisan putih), buncheong damgeum (buncheong lapisan putih). Teknik gawé buncheong nuduhake prosès transisi saka kramik ijo dadi kramik putih.

Cathetan suku

Pranala njaba 
 Gimhae Buncheong 

Tembikar lan kramik Koréa
Bukhansanseong utawa Benteng Gunung Buk (Bukhansan) ya iku sawijining bètèng pertahanan kang didegake ing Gunung Buk kanggo jaga kutha krajan Dinasti Joseon saka para penyerbu sawisé Koréa diserang ing mangsa Perang Imjin (1592-1598) lan Invasi Manchu (1636). Benteng mau diyasa kanthi témbok-témbok lan pos-pos jaga ing gunung-gunung watu déning Raja Sukjong taun 1711 dhedhasar rekomendasi para pejabat lan penaséhat militèr pura.

Tembok bètèng mbentuk perlindungan kang dawane 8 km lan ngubengi 3 wewengkon Komando Pelatihan Militer, Pasukan Kutha krajan, lan Komando Brigade Karajan, kang minangka pembagiyan golongan militèr kang jaga kutha krajan ing mangsa Dinasti Joseon (1397-1910). Ing témbok-témbok ana 14 gerbang kang duwé 5 gerbang. Bagiyan jero bètèng dikonstruksekake ping lawang sawijining jurang kang minangka garis pertahanan kaping loro yèn mungsuh kasil nembus pertahanan bètèng. Sawijining papan perlindungan kanggo kulawarga karajan ditambahi ing taun 1712 yèn ana kedadeyan krisis.

Cathetan suku 

Benteng
Seoul
Arsitektur Koréa
Akulturasi ya iku istilah èlmu sajarah kabudayan kang tumuju lan ngandut arti ing campuran antara loro kabudayan utawa luwih, kang padha tinemu lan duwé biji kang ditandani déning billingualitas.Ing sajeroning kabudayan kang lebur ana telu prosès kang dumadi ing kaanan ya iku konfrontasi (nglawan),asimilasi lan adhaptasi.Alkulturasi uga bisa digolongake dadi prosès sosial kang nimbulake manungsa bebauran ing kabudayan kang ana ing lingkungan saubengé lan dipadukake kabudayan manca. Kabudayan manca uga bisa katampa lan dianggo ing sajeroning kabudayan lan ora ngilangi kabudayan kang ana.

Pranala njaba 

Examples of traditional definition : Palomar Community College
Part II 
Catalog of acculturation theories 
From Paris to Cairo: Resistance of the Unacculturated by Adel Iskandar and Hakem Rustom

Budaya
Byeongpung (병풍) ya iku jinis rerenggan ruwangan kang ana sekat-sekat lempitan dekoratif kang bisa minangka nutupi utawa ngrias kamar yèn dijarengake. Jinis kerajinan iki wis digawé kawit jaman kraton Silla lan dadi barang kang didol ing negera Jepang bebarengan karo emas, perak lan kain sutra. Byeongpung duwé saben-saben panel kang ambané 35–45 cm lan dhuwure 160–180 cm. Saben panel utawa papan dilapisi kertas kang bisa didekorasi karo médhia kertas, kain sutra utawa kain rami. Karya kang dilukis ing byeongpung ya iku kaligrafi, lukisan utawa sulaman. Jumlah papan lan ukuran byeongpung manut karo gunané, nanging cacahé tansah genep. Jumlah kang paling cilik ya iku loro nganti rolas lapis papan kang gampang digawa amarga padha nyambung.

Salah siji tema lukisan byeongpung kang paling umum ya iku sipjangsaeng utawa sepuluh lambang umur dawa. Byeongpung ana gambare sipjangsaeng lan bulan lan srengéngé dideleh ing mburi tahta raja Dinasti Joseon ing pura, kang nglambangake pepadaning raja kanthi lambang mau. Sipjangsaeng ya iku srengéngé, gunung, banyu, watu, awan, cemara, kura-kura, manuk jenjang, rusa lan suket kang duwé kasiat.

Uga delengen 
 Byobu
 Sekat ruangan
 Irworobongdo
 Donggwoldo
 Sipjangsaeng
 Lukisan Koréa
 Jasu

Cathetan suku 

Seni ing Koréa
Taman Nasional Brama Tengger Semèru mapan ing Jawa Wétan, Indonésia, ing sisih wétané Malang lan ing sisih pojok wétané Surabaya. Taman nasional iki dadi papan konservasi ing Indonésia kang ana pasir laute. Laut Pasir Tengger, iku kaldera saka Gunung Tengger kang duwé pucuk kang cacahé papat. Papan iki ambané 5.250 hèktar ing papan kang dhuwuré kurang luwih 2.100 m saiyane iku uga gunung kang paling dhuwur ing tlatah Jawa, Gunung Semèru (3.676 m), tlaga 4 lan kali 50.
Taman Nasional Brama Tengger Semèru didaekake taman nasional wiwit taun 1982.

Flora 
Taman Nasional Brama Tengger Semèru duwé wujud ékosistem sub-montana, montana lan sub-alphin kanthi wit-witan kang gedhé lan umuré wis nganti atusan taun, kaya ta cemara gunung, jamuju, edelweis, lan warna-warna anggrek lan suket kang langka.

Faona 
Satwa langka lan kang dijaga kang ana ing taman nasional iki kaya ta luwak (Pardofelis marmorata), rusa (Cervus timorensis), kethèk buntut dawa (Macaca fascicularis), kidang (Muntiacus muntjak), pitik alas abang (Gallus gallus), macan tutul (Panthera pardus), ajag (Cuon alpinus); lan warna-warna manuk, kaya ta manuk alap-alap (Accipiter virgatus), rangkong (Buceros rhinoceros silvestris), garudha ula bido (Spilornis cheela bido), srigunting ireng (Dicrurus macrocercus), garudha bondhol (Haliastur indus), lan belibis kang urip ing Ranu Pani, Ranu Regulo, lan Ranu Kumbala.

Data Taman Nasional Brama Tengger Semèru 
Ing ngisor iki data Taman Nasional Brama Tengger Semèru:
 Dikepyakaké: Mantri Pertanian, taun 1982.
 Adhedhasar: Mantri Kehutanan, SK No. 278/Kpts-VI/97 dengan luas 50.276,2 hèktar.
 Panggonan: Kab. Pasuruan, Kab. Probolinggo, Kab.Lumajang, dan Kab. Malang, Provinsi Jawa Wétan.
 Temperatur udara: 3°-20 °C.
 Rata-rata curah udan: 6.600 mm/taun
 Dhuwure: 750-3.676 m. dpl
 Panggon géografis: 7°51’-8°11’ LS, 112°47’-113°10’ BT

Cathetan suku 

Taman Nasional
Papan wisata ing Kabupatèn Lumajang
Papan wisata ing Kabupatèn Malang
Papan wisata ing Kabupatèn Pasuruan
Papan wisata ing Kabupatèn Prabalingga
Monokrom ( monochromos kang artiné "siji warna") ya iku istilah kang kanthi umum bisa diartekake ing sajeroning lukisan, rekaman, utawa foto kang ngandut sakwerna, utawa cahya ngandut salah sijiné warna. Cahya monokrom bisa digolongake cahya kang duwé siji arah. Objek utawa gambar kang duwé sipat monokrom autawa sakwernabisa digolongake ing gradasi kulawarga (siji warna) warna utawa rona. Gambar monokrom kang ngandut warna nétral ya iku warna kang duwé skala klawu utawa ireng putih.

Cathetan sikil

Werna
Seni Rupa

es:Monocromo
Changgeuk (창극) ya iku jinis pementasan opera Koréa kang ngrembaka saka kesenian pansori (opera tradhisional). Jinis opera iki didayani déning pirang-pirang aspek opera kulon nanging nyritakake carita rakyat Koréa. Yèn pansori dinyanyekake déning sawijining penyanyi, mula ing changgeuk ana pirang-pirang penyanyi. Changgeuk kang wiwitan dipentasake taun 1903 ing Hyeopnyulsa, sawijining téater kulon kang wiwitan ing Koréa. Pementasan wiwitan changgeuk ya ikucarita Chunhyang déning pirang-pirang aktor, salah sijiné ya iku Kang Yong-hwan. Ing taun 1908, sawijining wujud téatrikal kang mbagi peran lan serangkaian adegan nyanyi dipéntasake ing Téater Wongaksa. Ing taun 1933, wujud opera changgeuk sansaya kukuh kanthi anané Masarakat Musik Vokal Joseon. Panggung kang digunakaké ya iku panggung teater kas kulon.

National Changguk Company Of Koréa 
National Changguk Company Of Koréa (NTOK) ya iku sawijining organisasi opera Changgeuk kang ngadeg taun 1962 lan aktif nganti saiki nalika mentasake opera kang dhedhasar carita rakyat Koréa.

Uga delengen 
 Pansori
 Sinpa

Cathetan suku 

Teater
Opera
Musik di Koréa
Budaya Koréa
Aamir Khan (आमिर ख़ान, , ) iku salah siji aktor, lan sutradara ing donya filem Bollywood. Aamir Khan ditepungi saka filem kang irah-irahané Once Upon A Time in India (nalika taun 2001), dhèwèké ing filem iku dadi aktor lan produseré. Saka filem iku dhèwèké kalebu bakal calon olèh (nominasi) Academy Award ing babagan Best Foreign Language Film.

Aamir Khan lair ing Mumbai, India, tanggal 14 Maret 1965. Dhèwèké lumebu ing donya filem diwiwiti saka dadi aktor wiwit cilik ing filem Yaadon Ki Baraat (1973) lan Madosh (1974).
Saka iku dhèwèké wiwit ditawani main ing filem-filem biyoskup.

Khan lair saka kulawarga muslim Pathan kang turun tumurun nggeluti babagan filem, bapaké, Tahir Hussain ya iku prodhuser filem.
Kajaba iku Nasir Hussain uga dadi prodhuser kang ngrangkep sutradara lan aktor.

Wiwit dhèwèké main ing filem Ghajini, jenengé banjur dadi misuwur. Dhèwèké uga olèh paraban King Khan ngalahaké Shahrukh Khan lan artis kang ana jeneng Khan'' liyané.

Filmografi 
 Yaadon Ki Baraat (1973)
 Madhosh (1974)
 Dil (1990),
 Jo Jeeta Wohi Sikabder (1992),
 Hum Hain Rahi Pyar Ke (1993),
 Ghulam (1998),
 Rangeela (1995),
 Raja Hindustani (1996)
 Rang de Basanti (2006).

Cathetan suku 

Aktor India
Lair 1965
Cromlech ya iku struktur megalitikum kang kadhapur saka seklompok menhir kang mbentuk bunderan utawa semi bunderan. Istilah cromlech disilih saka basa Keltik crom kang ateges bunderan lan lech kang ateges panggonan. Panggonan kang tinemu cromlech kang cacahé paling akèh ya iku wewatunan kang mbentuk bunderan neolitikum ing Inggris. Sanajan fungsi lan simbolisme wujud wewatunan iki isih durung jelas, cromlech dipercaya digunakaké minangka panggonan pamujan.

Cromlech paling misuwur ing Éropah Kulon ya iku Stonehenge kang dibangun ing pirang-pirang tahap ya iku sakiwa-tengené taun 2800 SM-1500 SM. Kanthi berabad-abad, yasan kang ana ing dataran Salisbury ing Inggris kulon daya iki narik kawigaten wong. Dipercaya, situs Stonehenge digunakaké déning masarakat prasajarah minangka panggonan pemujaan.

Uga delengen 

 Crom Dubh
 Dolmen
 Waruga

Cathetan suku 

Situs arkéologi
Arkéologi

ja:ストーンサークル
no:Dommerring
pt:Círculo de pedras
sv:Stensättning#Domarring
Abhishek Bachchan (, ) dhèwèké iku aktor india, lan anak saka pasangan artis Bollywood kang jenengé Amitabh Bachchan lan Jaya Bachchan, Abhishek nikah karo aktris lan mantan Miss World, Aishwarya Rai, kang kapisanan Abhishek Bacchan main peran ning filem Refugee, dhèwèké kalebu aktris enom ning Bollywood, dhèwèké putra pasangan ikon kondhang Bollywood Amitabh Bachchan lan aktris Jaya Bhaduri Bachchan.
Abhishek lair ing kutha Gorakhpur, Maharashtra, India tanggal 5 Fèbruari 1976 sempat ngenyam pendidikan ing Switserlan lan kuliah ing Universitas Boston, AS.

sawisé kasil ngeraih gelar sarjana bisnis saka nagari Paman Sam mau, Abhishek mbalik ing kampung halamané lan ngikuti jejak wong tuwané terjun ing donya akting.
Karir aktingé kalebu mulus. taun 2000 Abhishek mbintangi filem debuté REFUGEE karo Kareen Kapoor. Film intuk akèh pujian.
banjur taun 2004, Abhishek sukses nggebrak pasar karo filem balapan motor kang dikemas karo sinematografi canggih, DHOOM.

Abhishek tampil ing sekuel DHOOM karo aktris kang mengkoné dadi istrinya, Aishwarya Rai. Penampilane ing YUVA gawé dipuji warna-warna kritikus lan intuk penghargaan Filmfare Awards kategori aktor pendukung terbaik.
Juni taun 2011, Kabar mbahagiaké teka saka pasangan selebritis Bollywood paling diomongké Aishwarya Rai lan Abhishek Bachchan.
Aktris ayu mantan Miss World iki dikabarké hamil anak pertamané. Kehamilan pertama kanggo pasangan kang nikah taun 2007 kapungkur iki kanthi bangga ngumumké déning bapak Abhishek,
ya iku aktor besar lan prodhuser Bollywood, Amitabh Bachchan, kang arep dadi simbah. "NEWS NEWS NEWS!! Aku akan menjadi kakek. Aishwarya hamil.. Sangat bahagia dan tak sabar!!!" tulis Bachchan liwat akun Twittere.

Aishwarya lan bojoné, kang hadir ing perhelatan Oscar taun iki, dikenal dadi 'pasangan super' ing India,
keraa kaloroné ya iku bintang gedhé kang wis main ing warna-warna filem gedhi. Aishwarya dhéwé wis 'go international' lan mbintangi pirang filem Hollywood kang ngroketké.

Cathetan suku 

Aktor India
Lair 1976
Anil Kapoor (, , lair tanggal 24 Dhésèmber taun 1959)dhèwèké iku aktor saka India uga dadi prodiser filem uga ning dunya hiburan, Bollywood, dhèwèké tau dadi pamenang pemeran pembantu paling apik nalika main ning filem Yash Chopra, Mashaal (1984), Dhèwèké ya iku aktor lan prodhuser filem India.
Aktinge akèh ing layar filem Hollywood, uga perané nalika dadi Mahesh ing filem TEZAAB (taun 1988) kang dibintangi bareng Madhuri Dixit, saka filem iki Anil intuk Best Actor Filmfare Awards.

Anil Kapoor ya iku adik saka Sanjay Kapoor lan bojo saka Sunita Kapoor.
saka perkawinané, duwé putra wadon Sonam Kapoor lan lanang, Putriné kang tuwa dhéwé Sonam Kapoor mèlu jejak sang ayah lan mbintangi SAAWARIYA.

Filmografi 
Film-filem kang tau dimainaké déning Anil Kapoor.:
 AMARE TUMHARE (1979),
 HUM PAANCH (1980),
 SHAKTI (1982),
 WOH SAAT DIN (1983),
 RAM LAKHAN (1988),
 PARINDA (1988),
 LAMHE (1991),
 BETA (1992),

Bebungah 
Panghargaan kang tau diraih déning Anil Kapoor.:
 Filmfare Best Actor Award.
 National Film Award
 Special Jury Award.

karya 
Karya-karya déning Anil Kapoor.:
 BHAADAI HOO BHAADAI.
 2005 My Wife's Murder
 GANDHI, MY FATHER 2007
Juni taun 2010, Anil Kapoor Jagokan Ranbir Kapoor ning ajang box Office,
Amarga bakat saka Ranbir Kapoor.
Kaya ta apa kang ana ning Apunkachoice, Anil kang remen karo Raj Kapoor, Anil tetep anduwènim pamikiran manawa Ranbir Kapoor kang bakal nempati banner paling top di Bollywood karo inisialé, RK.
Ranbir Kapoor juga berperan di beberapa filem box office Bollywood.

Cathetan suku 

Aktor India
Lair 1956
Dia Mirza Handrich (दिया मिर्ज़ा,) jeneng undhang-undhangané Dee lan kondhng ning masarakat karo jeneng Dia Mirza, (Lair ning tanggal 9 Dhésèmber taun 1981) dhèwèké model saka Indiauga dadi aktris ning dunya filem Bollywood, dhèwèké uga ddai pamenang kaping loro ajang Femina Miss India.

Cathetan suku

Aktor India
Konrad Zuse (dilafalaké [ˈkɔnʁat ˈtsuːzə]; ) ya iku sawijining tokoh tèknisi sipil kan kang dadi perintis komputer. Pencapaian paling gedhéné ya iku komputer panyampurna Turing fungsional pisanan kang dikendhalèkaké déning program, Z3, ana ing taun 1941 (program iku disimpen ana ing tape kertas). Zuse nampa Werner-von-Siemens-Ring ana ing taun 1964 kanggo penemuané mau.

Zuse uga ngrancang basa pamrograman tingkat dhuwur pisanan, Plankalkül, pisanan diterbitaké nalika taun 1948 kang wujudé téorètis, amarga basa pamrograman iku durung diimplemèntasikaké ana ing sakdawané urip lan ora kanthi langsung duwé prabawa marang basa pamrograman ndhisik. Salah siji panemu ALGOL (Rutishauser) nulis: "Pacoban kang pisanan kanggo nemu basa algoritma dilakokaké nalika taun 1948 déning K. Zuse. Notasiné cukup umum, nanging proposal mau iku ora tau nganti tekan tetimbangan kang patut ditampa."

Saliyané karya ana ing babagan tèknik, Zuse uga gawé salah siji bisnis komputer ana ing wiwitan taun 1946. Perusahaané iku gawé Z4, kang dadi komputer komersial nomer loro kang diséwa déning ETH Zuerich ana ing taun 1950. Nanging amarga Perang Donya II, karya Zuse akèh kang ora kacathet ana ing Amérikah Sarékat lan Britania Raya; kamungkinané prabawa pisanané kang kadhokumèntasi ing perusahaan AS ya iku pilihan IBM lan patènné ana ing taun 1946. Nalika pungkasan taun 1960-an, Zuse mengusulaké konsèp Rechnender Raum (babagan dhedhasar komputasi).

Cathetan sikil 

Penemu Jerman
Winasis Jerman
Lair 1910
Stadion Siliwangi kang mapan ana ing dalan Lombok Bandung, nalika digawé stadion iki mligi kanggo pembinaan jasmani anggota Kodam III/Siliwangi. Perkara iki amarga Stadion Siliwangi iku ana ing panguasane Kodam III/Siliwangi, dudu dhèwèké Pemprov Jawa Kulon utawa Pemkot Bandung. Amarga durung ana stadion kang luwih representatif ana ing Kutha Bandung kanggo menggelar kagiyatan ulah raga kang gedhé, stadion kang duwé kapasitas sakiwa-tengené 25.000 penonton iki duwé identik karo kandang Persib Bandung.
Bintang-bintang Persib, kaya Adjat Sudradjat, Iwan Sunarya, Robby Darwis, l juru main =-juru main persib liyané wis tau nglakoni penggodokan lan karantina nganggo fasilitas kang ana ing Stadion Siliwangi. Ora bisa disalahake uga yèn ana pemeo kang unine, “Jangan pernah merasa menjadi bobotoh bila belum pernah menonton kanthi langsung ‘Sang Maung’ di Stadion Siliwangi”.

Wiwitan Pangyasa 
Akeh kang durung ngerti yèn stadion kebanggaan warga Kutha Bandung iki diyasa kanggo mengeti peristiwa Bandung Lautan Api (BLA) nalika 24 Maret 1946. Malah akèh kang durung ngerti yèn Stadion Siliwangi sakbenere diyasa kanggo didedikasikake marang 200.000 warga Kutha Bandung kang wis ngrelakake kabèh banda kang diduwèni kang entek nalika kadadéan BLA. Pase sawisé 8 taun kadadéan iku, saka prakarsa Panglima Wadya lan Teritorium III, Kolonel Inf A.E. Kawilarang banjur diwiwiti kanggo pangyasa stadion kang kanggo kagiyatan ulah raga warga Kutha Bandung lan kanggo latihan para wadya Siliwangi.

Cathetan suku 

Siliwangi
Kutha Bandhung
Windows XP ya iku jajaran sistem operasi kang duwé basis grafis kang digawé déning Microsoft kanggo digunakaké ana ing komputer pribadi, kang nyakup komputer omah lan desktop bisnis, laptop, lan uga punjer médhia (Media Center). Jeneng "XP" ya iku singkatan saka "Experience". Windows XP minangka panerus saka Windows 2000 Professional lan Windows Me, lan dadi vèrsi sistem operasi Windows pisanan kang orièntasiné konsumèn kang digawé ana ing ndhuwuré kernel lan arsitèktur Windows NT.

Windows XP pisanan dirilis nalika tanggal 25 Oktober 2001, punjul 400 yuta salinan instalasi digunakaké nalika sasi Januari 2006, miturut prakiran sawijining analisis IDC. Windows XP digantèkaké déning Windows Vista, kang dirilis kanggo naraguna volume license nalika 8 November 2006, lan ana ing donya kanggo masarakat umum nalika tanggal 30 Januari 2007. Akèh Original Equipment Manufacturer (OEM) lan uga bakul ritèl nganti prodhuksi piranti mawa Windows XP nalika tanggal 30 Juni 2008. Microsoft dhéwé terus ngedol Windows XP kanthi Custom-built PC (OEM cilik kang ngadol komputer rakitan) nganti tekan 31 Januari 2009. Windows XP tetep ana kanggo naraguna korporasi kanthi volume licensing, dadi sarana downgrade kanggo komputer-komputer kang durung siyap nglakokaké sistem operasi anyar, Windows Vista Business Edition utawa Ultimate Edition utawa Windows 7 Professional.

Cathetan sikil 

Tèknologi
Windows
Aja klèru karo St. Francis Borgia, bangsawan Spanyol liyané sing dadi Yesuit.

Santo Fransiskus Xaverius (Basa Latin: Sanctus Franciscus Xaverius, Basa Portugis: São Francisco Xavier, basa Tionghoa: 聖方濟各沙勿略) (), iku sawijining pionir misionaris Kristen lan salah siji pangadeg Serikat Yesus (Ordo Yesuit). Jeneng komunitas Xaverian Brothers dijupuk saka jenengé. Gréja Katulik nganggep panjenengané wis ngristenaké luwih akèh wong tinimbang sapa waé wiwit Santo Paulus.

Uga delengen 
 Misi pra-modhèren Cina Yesuit
 Katulik ing Cina

Pranala njaba lan réferènsi 
  Potrait of St. Francis Xavier
 Artikel iki isiné bahan-bahan saka Schaff-Herzog Encyclopedia of Religion
  http://www.jesuites.com/xavier/index.html 
 Riyaya Pèngetan St Fransiskus Xaverius ing Goa 
 St Fransiskus Xaverius lan Malaka
 Gambar Pulau Sancia. Kapèl nengeri papan patiné 
 Luwih adoh ngenani Pulo Sancia:  ,  
 Foto-foto rélikui St. Francis  ,  
 Inkuisisi Goa 
 St. Francisco Xavier
  La huella universal de Francisco de Javier

Réferènsi 

Lair 1506
Pati 1552
Xaverius, Fransiskus
Santo lan Santa
Paulus saka Tarsus (awalé Saulus saka Tarsus) utawa Rasul Paulus, (3 Maséhi–67 Maséhi) diakoni minangka tokoh wigati sajeroning ngrumusaké ajaran Yesus. Paulus digambaraké sajeroning Prajanjian Anyar minangka Yahudi saka suku Benyamin, kang duwé kabudayan Yunani (helenis) lan warga Roma saka Tarsus (saiki Turki). Awalé panjenengané siji panganiaya wong Kristen (wektu iku jenengé Saulus), lan sawisé pengalamané ketemu Yesus ing dalan nuju kutha Damaskus, panjenengané malih dadi siji pendhèrèk Yesus Kristus (Kis. 9).

Paulus nyebut dhèknèné minangka "rasul kanggo bangsa-bangsa non-Yahudi" (). Panjenengané gawé upaya kang ngéramaké liwat layang-layangé marang komunitas non-Yahudi kanggo nuduhaké yèn keslametan kang dilakoni déning Yesus Kristus iku kanggo kabèh wong, dudu mung wong Yahudi. Gagasan Paulus iki marakaké crah antarané dhèknèné karo murid-murid Yesus, mligi Petrus lan Yakobus, kang percaya yèn kanggo dadi pendhèrèk Yesus, wong-wong kang dudu Yahudi kudu pisanané dadi Yahudi luwih dhisik (deleng Gal. 2:11-14). Kanggo ngrampungaké konflik iki, dianakaké sidhang ing Yerusalem (Kis. 15), kang sinebut Sidhang Sinode utawa Konsili Gréja kang pisanan.

Pati 
Alkitab ora nélakaké kepriyé lan kapan Paulus mati. Nanging miturut tradhisi Kristen, Paulus ditebas guluné ing Roma nalika mangsa papréntahan Nero watara patengahan 60-an ing Tre Fontane Abbey.

Nalika sasi Juni 2009, Paus Benediktus ngumumké asil pangedhukan kuburrané Paulus ing Basilika Santo Paulus ing Njaba Tembok. Sarkofagus iku dhéwé ora kabukak, nanging diuji kanthi upaya panylidhikan. Lan iku nuduhaké tugelan-tugelan menyan, kain ungu lan kain biru sarta fragmèn balung cilik. Balung iku mawa tanggal radiokarbon abad kaping-1 tekan kaping-2. Miturut Vatikan, iki katoné ngonfirmasi tradhisi kubur duwèkané Paulus.

Réferènsi 

 Badenas, Robert. Christ the End of the Law, Romans 10.4 in Pauline Perspective 1985 ISBN 0-905774-93-0 argues that telos is correctly translated as goal, not end, so that Christ is the goal of the Law, end of the law would be antinomianism
 Brown, Raymond E. An Introduction to the New Testament. Anchor Bible Series, 1997. ISBN 0-385-24767-2.
 Bruce, F.F., Paul: Apostle of the Heart Set Free (ISBN 0-8028-4778-1)
 Dunn, James D.G. Jesus, Paul and the Law 1990 ISBN 0-664-25095-5
 Hart, Michael. The 100. Carol Publishing Group, July 1992. Paperback, 576 pages. ISBN 0-8065-1350-0.
 Maccoby, Hyam. The Mythmaker: Paul and the Invention of Christianity. New York: Harper & Row, 1986. ISBN 0-06-015582-5.
 MacDonald, Dennis Ronald, 1983. The Legend and the Apostle: The Battle for Paul in Story and Canon Philadelphia: Westminster Press.
 Marxsen, Willi, 1992. Pengantar ke dalam Perjanjian Baru, Jakarta: BPK Gunung Mulia.

Pranala njaba 
 Epistles of Apostle Paul Bishop Alexander (Orthodox Christian perspective)
 St. Paul (Catholic Encyclopedia)
 The Apostle and the Poet: Paul and Aratus Dr. Riemer Faber
 New Perspective on Paul
 Jewish Encyclopedia: Saul of Tarsus

Lair 3
Pati 67
Martir Kristen
Santo lan Santa
100 Tokoh miturut Michael H. Hart
Tokoh Prajanjian Anyar
Mushaf ya iku pérangan naskah utawa rerenggan kang ana ing Al-Qur'an kanthi asal tulisan utawa rerenggan saka gawéan tangan manungsa.Panulisan utawa hias Al-Quran tumuju didadèkaké tradisi lan seni ing agama Islam semanauga  mushaf misuwur wiwit abad ka-8 nganti abad ka-13.

Sajarah
Laku pakembangan seni hias Al-Quran ing sajarah bisa digolongake keri tinimbang seni kaligrafi.Ing abad ka-10 seni hias Al-Quran misuwur kanthi saimbang lan bebarengan ing mangsa seni jaman Khalifah Abbasiyah.

Islam
Seni Islam
Kaligrafi, kanthi asal usul saka basa Yunani; (καλλι "kaindahan" + γραφος "nulis") Basa Jepang Nihongo 日本語) ya iku seni nulis kanthi éndah migunakaké piranti utawa piranti pena mupangaté kanggo rerenggan. Tulisan sajeroning wujud kaligrafi racaké tumuju tinemu ora kanggo diwaca ing konsèntrasi ndhuwur lan wektu kang suwé, amarga sifaté kang ngawé mata rikat kesel. Karana iku ing sajeroning ngolongake tuladha kaligrafi kang duwé mupangat tipografi utawa wujud rada susah uga anané buku-buku ing mangsa saiki.

Semana uga kaligrafi tulisan arab luwih wisuwur, lan njabahi uga kaligrafi ing tulisan latin. Media kang wangun kanggo nulis utawa kango di tatah sajeroning nulis kaligrafi kaya ta:
Godhong Lontar
Kayu
Lemah
Lempung
Watu
piranti kristek nganggo benang

Jinising
Kaligrafi Cina
Kaligrafi Islam
Kaligrafi Latin
Kaligrafi Sanskerta
Kaligrafi Jawa

Cathetan suku

Karya Seni
Seni rupa
Seni rupa Islam
Kaligrafi
Taman Nasional Gunung Ciremai mapan ana ing Jawa Kulon, Indonésia. Ana tuwuhan kang dijaga ing taman nasional iki, ana uga tuwuhan kang dadi endemik ing taman nasional kono, kaya ta Pinus merkusii, Castanopsis javanica, Fragraera blumii, Villubrunes rubescens, Macaranga denticulatan, Lithocarpus sundaicus, stipularis Elaeocarpus, Ardisia cymosa, Platea latifolia. Yèn kéwan ing taman nasional iki kang dijaga kaya ta Leopard, Kidang Jawa, Zaglossus bruijni, surili Jawa, Garudha JawaJawa lan ula phyton.

Watese Taman Nasional Gunung Ciremai
Papan iki ana ing garis ujur 108°21'35"—108°28'00" BT lan garis lintang 6°50'25"—6°58'26" LS. Topografine akèh kang wujudé ngombak (64%) lan jurang (22%), gunung-gunung, kanthi pucuk kang paling dhuwur 3.078 m dpl.

Papan iki kalebu ana ing Kabupatèn Kuningan (8.931,27 ha), lan ana uga kang kalebu Kabupatèn Majalengka (6.927,9 ha). Ing sisih lor wewatesan karo Kabupatèn Cirebon; ing sisih wétan wewatesan karo kacamatan-kacamatan Cilimus, Jalaksana, lan Kramatmulya. Ing sisih kidul, wewatesan karo Cigugur, Kadugede, Nusaherang, lan Darma; ing sisih kulon wewatesan karo Majalengka.

Cathetan suku

Taman Nasional
Taman Nasional Gede Pangrango mapan ana ing Jawa Kulon, Indonésia. Ing taman nasional iki ana gunung mberapi cacahé loro, yaiku Gunung Gedhé lan Gunung Pangrango. Ambané kira-kira 150 km ².

Taman nasional iki uga dadi papan konsèrvasi kang wis ana kaya ta Cagar Alam Cibodas, Cimungkat Alam Reseve, Situgunung Taman Rekreasi lan Gunung Gedhé Pangrango Nature Reserve. Saliyané iku uga ana panggonan kang digunakaké panelitèn biologi lan konsèrvasi.Taun 1977 UNESCO ngresmèkaké papan iki dadi Jaringan Cagar Biosfer Donya.

Topograpi
Gunung Gedhé (2.958 m) lan Pangrango (3019 m) iku gunung geni kembar. Gunung iki disambung dhataran dhuwur kang dikenal kanti jeneng Kandhang Warak (2.400 m). Pèrèng gunungé jero lan ana kali kang iliné deres, kang ngukir lembah lan pagunungan dawa.

Pagunungan ngisor, nduwur lan alas subalpine ana ing taman nasional iki. Sisih lor Gunung Gedhé iku babagan Jawa Edelweiss (Anaphalis javanica).

Flora lan Fauna
Gunung Gedhé Pangrango-dipanggoni 251 saka 450 warna manuk kang ana ing Jawa. Manuk kang wis langka kaya ta garudha Jawa Hawk-lan Jawa Scops Owl.
Kéwan mamalia kang arep cures ing taman nasional iki kaya ta jenise primata Gibbon semu pérak, Jawa Surili lan Lutung Jawa. Kéwan liyané kang ana ing taman nasional iki yaiku Leopard, kucing Leopard, Kidang India, rusa Jawa, Dhole, Porcupine Melayu, Sunda Stink Badger, lan Marten tenggorokan kuning.

Cathetan suku

Taman Nasional